Baskunčaks - Vikipēdija

# Baskunčaks

### Vikipēdijas raksts

Baskunčaks
Baskunčaks
Koordinātes: | 48°10’Z 46°53’A
Platība: | 115 km2
Maks. garums: | 18 km
Vid. dziļums: | ? m
Maks. dziļums: | 1 m
Tilpums: | ? km3
Augstums vjl.: | -21 m
Izteka: | Nav
Sateces baseins: | ? km2
Sateces baseina valstis: | Krievija
Salas: |
Apdz. vietas krastos: | Nav

Baskunčaks (krieviski - Баскунчак) - liels sālsezers Krievijas teritorijā, Astrahaņas apgabalā. Atrodas ap 270 km ziemeļos no Kaspijas jūras un ap 53 km austrumos no Volgas. Atrodas zem jūras līmeņa.

Ezerā ietek Gorkaja un 25 avoti. Ezera ūdens sāļums - ap 300 g/l. Ezera gultni klāj 10 - 18 m biezs sāls slānis, taču sāli saturošu nogulumu kopējais biezums šeit sasniedz 6 km. Sāls ieguves rezultātā vietām ezera gultnē līdz 8 m dziļi robi. Pavasarī un rudenī rapas (maksimāli sāļš ūdens) slāņa biezums sasniedz 1 m. Ezerā dzīvo tikai dažu sugu mikroorganismi, kas spēj izturēt šādu sāļuma pakāpi.

Sāli ezerā iegūst jau kopš 8.gs, kad netālu gāja Zīda ceļš. Pirmoreiz rakstītos avotos minēts 1627. gadā, kad minēts Krievijas ģeogrāfiskajā aprakstā kā vieta, kur "lauž sāli, kas dzidra kā ledus". Ezerā tiešām atrodama ārkārtīgi tīra sāls (99,8 % NaCl), to iegūst uzņēmums "Бассоль". Ieguves apjoms - 1,5 - 5 miljoni tonnu gadā. Sāls izvešanai uzcelts Baskunčaka dzelzceļš.

Jūlijā - augustā uz ezeru dodas tūristi, kas peldas rapā.

### [izmainīt šo sadaļu] Bogdo kalns

Ezera dienvidu krastā stāv Bogdo kalns - vienīgais dabiskais kalns Piekaspijas zemienē. Kalna pakāje ir ap 20 m zem jūra slīmeņa, virsotne - ap 130 m virs jūras līmeņa. Kalna augstums gadā pieaug aptuveni par 1 mm, pateicoties tam, ka sāls slāņa lielais smagums lēnām izspiež to aizvien augstāk. Kalnā ir arī tukšumi un līdz 1,5 km garas alas (Lielā Baskunčaka ala). Kalna atsegumos bagātīgi atrodamas triasa faunas pārakmeņojumi.

Vietējiem iedzīvotājiem - kalmikiem - šis kalns ir svēts.

1997. gadā nodibināts dabas rezervāts, kas ietver Baskunčaku un Bogdo kalnu.

## [izmainīt šo sadaļu] Ārējās saites

- Ezera un tā apkaimes apraksts krievu valodā, attēli

Saturs iegūts no "http://lv.wikipedia.org../../../b/a/s/Baskun%C4%8Daks.html"

Kategorijas: Krievijas ezeri | Sālsezeri

##### Views

- Raksts
- Diskusija
- Pašreizējā versija

##### Meklēt

##### Citās valodās

- Česky
- Deutsch
- English
- Esperanto
- Eesti
- Русский